Mi s-a propus să fiu profesor asociat de medicină și șef al vizualizării
la catedra de medicină a Universităţii Yale,
Sarcina mea era să scriu algoritmii și codurile
pentru operațiile chirurgicale virtuale ale NASA
de pregătire a astronauţilor pentru zborurile de lungă durată,
ca ei să poată sta în capsule robotice.
Era fascinant pentru că vedeam – cu noile tehnologii de scanare –
lucruri nemaivăzute până atunci, nu neapărat legate de controlul bolilor,
ci și detalii ale corpului
care te surprind profund.
Îmi amintesc că odată ne uitam la colagen.
Întregul tău corp, totul – părul, pielea, oasele, unghiile – totul e din colagen.
E o structură asemănătoare unei funii, răsucită şi încovrigată.
Singurul loc unde colagenul își schimbă structura e în cornee.
În ochi, structura seamănă cu un grilaj și e transparentă, nu opacă.
Fiind o structură atât de bine organizată, era greu să nu o atribui divinității.
Observăm lucrul acesta iar și iar în diferite părți ale corpului.
Am avut șansa ca cineva de la Institutul Național de Sănătate,
să lucreze la o mașină de imagistică cu rezonanță micromagnetică.
Urma să demarăm un nou proiect
ce implica scanarea unui făt de la concepție la naștere,
folosind aceste tehnologii noi.
Am scris algoritmii în cod,
Paul Lauterbur a construit partea de hardware
și a câștigat premiul Nobel pentru inventarea RMN-ului.
Eu eram cu datele.
Vă voi prezenta un fragment din proiectul „De la concepție la naștere”.
(Muzică)
«De la concepție la naștere»
Ovocit
Spermă
Ovul fecundat
24 de ore: prima diviziune celulară
Ovulul se divine la câteva ore după fecundare.
Continuă să se dividă la fiecare 12 - 15 ore.
Embrion abia format
Vezicula vitelină (gălbenuşul) hrănește embrionul.
ziua 25 – se dezvoltă camerele inimii
ziua 32 – se dezvoltă brațele și mâinile
ziua 36 – apar primele vertebre
În aceste săptămâni fătul are cea mai rapidă perioadă de dezvoltare.
Dacă 9 luni s-ar dezvolta în acest ritm, la naştere ar cântări 1,5 tone.
La ziua 45.
Inima embrionului bate de două ori mai repede decât cea a mamei.
ziua 51
ziua 52 – se dezvoltă retina, nasul și degetele.
Mișcările continue ale fătului în uter sunt necesare
pentru dezvoltarea mușchilor și a scheletului.
La 12 săptămâni – penis nediferențiat – nu se poate determina sexul.
La 8 luni
Nașterea: etapa expulziei.
Momentul nașterii
(Aplauze)
Mulțumesc!
Vedeţi, e spectaculos să lucrezi la un astfel de proiect.
Am continuat să scanăm tot mai mult pe când lucram la proiect,
studiind aceste două celule simple
care au de capacitatea incredibilă de a vă crea.
Lucram la acest proiect,
analizând porțiuni mici din corp,
aceste bucăți micuțe de țesut,
trofoblastul provenit din blastocit,
îngropându-se în uter, (nidaţie) spunând:
„Sunt hotărât să rămân aici.”
şi comunică cu estrogenul și progesteronul spunându-le:
„Vreau să rămân, plantați-mă!”.
Rezultă acest incredibil făt tridimensional
care în 44 de zile devine ceva ce poți recunoaște,
iar la 9 săptămâni e ca o ființă umană în miniatură.
Minunea legată de acest lucru:
existenţa acestui mecanism biologic în organism
şi faptul că-l putem observa.
Vă voi arăta ceva unic:
o inimă umană la 25 de săptămâni. Sunt doar două fâșii.
Un origami magnfic: celulele se dezvoltă 1 milion/secundă la 4 săptămâni,
și formează straturi.
La 5 săptămâni, poți vedea atriile și ventriculele primitive.
La 6 săptămâni, începând cu papila din interiorul inimii,
se formează diferenţiat fiecare valvă
până când inima e complet dezvoltată,
la fel și întregul corp uman.
Magia mecanismelor cuprinse în fiecare structură genetică,
care instruieşte fiecare celulă unde-i e locul,
complexitatea matematică a desăvârşirii mecanismelor
depășesc înțelegerea minții umane.
Deși sunt matematician,
privesc cu uimire cum aceste seturi de instrucțiuni
nu greșesc când ne contruiesc.
E un mister, e magie, e amprenta divinității.
Apoi analizezi viața unui adult.
Priviți acest fascicul de capilare.
E o structură microscopică.
Când vii pe lume după 9 luni, ai 97.000 km de vase sangvine în corp.
Doar 1,6 km sunt vizibili.
Restul de 95.000 km transportă nutrienți și reziduuri.
Complexitatea construirii unui asemenea sistem
depășește înțelegerea umană și matematica din ziua de azi.
Setul de instrucțiuni – de la creier la celelalte părți ale corpului –
priviţi ce înfăşurare complexă.
De unde inteligenţa de a forma circumvoluţiunile care reţin informaţie?
Puteți vedea cum se dezvoltă creierul copilului.
E un proiect la care lucrăm acum.
Lansăm două studii noi:
scanăm creierul copiilor din 6 în 6 luni, de la naștere până împlinesc 6 ani.
Vom studia circa 250 de copii
și vom urmări exact cum se formează circumvoluţiunile creierului,
ca să înţelegem cum, prin această dezvoltare magnifică
se formează apoi amintiri care ne definesc.
Nu e vorba doar de existenţa noastră,
dar prin ce mecanisme genetice corpul femeii se construieşte pe sine
şi în acelaşi timp îi permite să devină un sistem imunologic și cardiovascular,
de fapt un sistem mobil, care îngrijeşte şi oferă fătului minunea
– dincolo de capacitatea noastră de înţelegere –
minunea vieții, care suntem noi?
Vă mulțumesc!
(Aplauze)